Kamu bisa jelasin ke aku soal Balando dalam bahasa minangkabau?

Balando, atau manuruik logat Minang lainnyo: Bulando, Ulando (bahaso Balando: Koninkrijk der Nederlanden, sacaro harfiah artinyo "Karajaan Ranah-ranah Randah"), adolah nagara nan talatak di banua Eropa bagian barat lauiknyo. Di sabalah timur nagara iko babatehan jo nagara Jerman, di sabalah selatan babatehan jo nagara Belgia, sarto di sabalah baraiknyo babatehan jo Lauik Utara.

Balando marupoan ciek dari banyak nagara nan alah manguasai Indonesia, jo baru mangakui kadaulatan Indonesia pado tanggal 27 Desember 1949, tapi baru mangakui Indonesia mardeka pado tanggal 17 Agustus 1945.

Salain itu, Balando marupoan ciek dari banyak nagara nan tapadek panduduaknyo di dunia nan kabanyakan ranahnyo barado di bawah pamukaan lauik. Balando takana juo jo dijk (tanggua), kincia angin, tarompa kayu, tulip jo parangai tabukak masyarakaiknyo. Parangai liberalnyo manjadi sabuikan masyarakaik internasional. Balando juo manjadi tampek kaduduakan Mahkamah Internasional. Amsterdam marupoan ibu kota Balando dan Den Haag sabagai pusek administrasi jo kadiaman Ratu Balando.